香港電影資料館

香港電影資料館係保存同展覽香港電影同埋相關資料嘅博物館，由康樂及文化事務署管理。

概況
香港電影資料館位於香港島西灣河鯉景道50號，樓高4層，總樓面面積7200平方米。大樓分為兩部分，每層都有半邊作為藏品室。而另一半就係展覽廳同埋電影院，畀資料館為香港市民推廣香港電影藝術，並為電影工作者同研究者提供大量資料。資料館目前收藏電影拷貝超過5600部，最早嘅係1898年美國愛迪生公司響香港拍攝嘅風光紀錄短片，館藏亦有唔少香港出品嘅電影，例如1939年蔡楚生導演嘅抗戰愛國名作《孤島天堂》同埋由著名影星胡蝶、吳楚帆主演嘅《南國姊妹花》等。資料館亦收藏電影嘅相關資料，包括劇照、劇本、電影海報、電影原聲唱片、影片特刊同合約文件、電影獎座、道具等。豐富而珍貴嘅館藏令資料館被《時代雜誌》形容為香港以及亞洲最偉大嘅視覺藝術寶藏同二十五項「遊客不容錯過的亞洲體驗」之一。

歷史
香港電影資料館2001年1月初啟用，但資料館早喺1993年由當時嘅市政局籌備興建，開始搜集同保存香港電影拷貝同埋有關資料，例如海報同埋雜誌等。2000年，資料館轉由康樂及文化事務署負責管理。

1996年，香港電影資料館加入國際電影資料館聯盟，並同各國資料館交流同分享電影保存同修復經驗。

開放時間

資料館
10:00-20:00，或當日電影散場後15分鐘。
逢星期二同農曆年初一、二休息。
聖誕前夕同農曆新年除夕開放至17:00

票房
星期一至日12:00-20:00；或當日最後一場電影開場後15分鐘
逢星期二休息。

資源中心
星期一至五：10:00-19:00
星期六：10:00-17:00
星期日同公眾假期：13:00-17:00

展覽廳
適用於有展覽舉行期間
星期一至日：10:00-20:00

交通
港鐵港島綫西灣河站

香港博物館一覽

香港電影資料館

香港博物館
香港電影業
西灣河